
CONVOCATÒRIA DELS AJUTS ECONÒMICS DE CARÀCTER INDIVIDUAL PER L’ASSISTÈNCIA A LA LLAR D’INFANTS MUNICIPAL “EL COMELLAR”. CURS 2022/2023


1. Indicació de les bases reguladores.

La concessió dels ajuts previstos en aquesta convocatòria es regeixen per les Bases que han de regir la concessió d’ajuts econòmics de caràcter individual per l’assistència a la llar d’infants municipal “El Comellar” aprovades pel Ple Municipal de data 29 de desembre de 2022, i publicades íntegrament en el BOPT núm. CVE 2023-03087 del 19 d’abril de 2023, que es poden trobar a la pàgina web municipal, a l’adreça www.moralanova.cat.

2. Crèdits pressupostaris als quals s’imputa la subvenció i la quantia total màxima de les subvencions convocades dins dels crèdits disponibles.

El seu finançament anirà a càrrec de la partida 2023 12 3232 48204 01 Llar d'infants "El Comellar": Ajuts assistència, del pressupost de l’Ajuntament de Móra la Nova per a l’any 2023.

L’atorgament de les subvencions regulades a les presents bases se supedita a l’efectiva existència i disponibilitat de crèdit pressupostari suficient.

3. Objecte, condicions i finalitat de la concessió de la subvenció.

L’ajuntament de Móra la Nova concedirà ajuts econòmics de caràcter individual per minorar la quota mensual de pagament de l’assistència de nens a la Llar d’Infants municipal “El Comellar”.
Com a mesura de foment de viure en el municipi i per tal d’evitar la despoblació.

4. Procediment d’atorgament.

El procediment de concessió de les subvencions és el de concessió en règim de concurrència competitiva.

5. Requisits que s’exigeixen per a sol·licitar la subvenció i documents i informacions que han d’acompanyar a la petició.

Poden optar a l’obtenció d’aquest ajut les famílies amb nens empadronats en el municipi que estiguin matriculats en la Llar d’Infants municipal “El Comellar”, els pares i/o tutors legals dels quals estiguin al corrent en el compliment de les obligacions tributàries referents a aquest ajuntament i amb l’AEAT i amb la Seguretat Social.

Documents necessaris en el moment de demanar l’ajut:

a) En cas de que es vulgui optar per qualsevol dels ajuts tipificades amb les lletres a, b, c i d del        barem d’imports de les subvencions, fotocòpia compulsada de les declaracions de l’IRPF de totes les persones membres de la unitat familiar amb l’obligació de declarar, o autorització a l’Ajuntament de Móra la Nova a consultar aquestes dades a l’AEAT.

b) En cas que el pare, mare o representats legals, no estiguin obligats a realitzar la declaració del’IRPF, caldrà aportar certificat expedit per l’AEAT que consti aquesta no obligació. 


c) Declaració responsable d’estar al corrent amb les obligacions tributàries de l’AEAT i de la Seguretat Social, autoritzant a l’Ajuntament de Móra la Nova a consultar aquestes dades. En cas de no signar una autorització caldrà aportar els certificats d’estar al corrent amb les obligacions tributàries de l’AEAT i de la Seguretat Social.

Posteriorment s’incorporarà d’ofici a la sol·licitud, pels diferents serveis administratius de l’ajuntament de Móra la Nova:

a) Certificat del Padró d’Habitants que acrediti d’empadronament de la unitat familiar en Móra la Nova.

b) Certificat dels serveis de recaptació que acrediti que els pares i/o tutors legals no són deutors per cap concepte de l’ajuntament de Móra la Nova, on consti específicament que el sol·licitant ha pagat els rebuts mensuals de la taxa de servei de la Llar d’infants.

c) Certificat d’estar al corrent amb les obligacions tributàries de l’AEAT i de la Seguretat Social pels sol·licitants que hagin autoritzat a l’Ajuntament de Móra la Nova a consultar-ho per compte d’ells. 


6. Quantia de l’Ajut.

1. L’import de l’ajut vindrà determinat per la quantia de la renda per càpita de la unitat familiar, d’acord amb el Salari Mínim Interprofessional (SMI) vigent i segons  el següent barem: 

	A) Fins al 1,5 vegades el SMI
	29,00 €/mes

	B) Des més d’1,5 fins a 2 vegades el SMI
	21,00 €/mes

	C) De més de 2 fins 2,5 vegades el SMI
	15,50 €/mes

	D) Més de 2,5 vegades el SMI 
	11,00 €/mes

	E) Quota mínima garantida
	5,50 €/mes



2. Per a tenir dret al 100% de l’import de l’ajut que, segons el barem assenyalat en el punt 1r correspongui, els pares dels nens matriculats en la Llar d’Infants municipal “El Comellar” han de portar empadronats al municipi un mínim de 2 (dos anys). 

Si porten menys de 2 (dos anys) empadronats al municipi, únicament es tindrà dret al 75% de l’import que correspondria. 

3. En tot cas, l’import de l’ajut no excedirà del 50% de l’import mensual de la llar d’infants, a excepció de resolució en contrari, degudament motivada.

4. L’ajut es concedirà pels mesos de durada del curs pel qual s’hagi matriculat l’infant, amb un màxim d’11 mesos.


7. Indicació dels òrgans competents per la instrucció i resolució del procediment.

L’òrgan competent per a la convocatòria i resolució de la concessió d’aquestes subvencions serà la Junta de Govern Local, que en farà publicitat a través de tots i cadascú dels mitjans de comunicació local de l’Ajuntament de Móra la Nova: tauler d’anuncis, servei municipal de megafonia, pàgina web municipal xarxes socials, ...(www.moralanova.cat), servei públic de SMS, e-bando.

La fase d’instrucció correspondrà a la regidoria delegada de l’àrea d’hisenda, que formularà proposta de resolució.

La proposta de resolució es farà en base a una proposta efectuada per un Comitè de Valoració (Sr. Carlos Javier Trinchan Viñes, Sra. Maria Font Vallespí i Sra. Sònia Solà Ciutat) que com a òrgan col·legiat competent, emetrà l'informe preceptiu previ a la proposta de resolució de l'òrgan instructor.

Una vegada finalitzat el termini de presentació de sol·licituds, la Junta de Govern Local resoldrà i notificarà la concessió dels ajuts en el termini màxim de 4 (quatre) mesos.

8. Termini i lloc de presentació de les sol·licituds.

Les sol·licituds s’hauran de presentar en el Registre General de l’Ajuntament de Móra la Nova, ubicat a l’Oficina d’Atenció al Ciutadà (OAC) ubicada al carrer Major número 88 baixos, de dilluns a divendres no festius de 10:30 a 14:00 hores, presentant-se en qualsevol de les formes previstes en l’article 38.4 de la Llei 30/92.

El termini de presentació de les sol·licituds serà de 25 dies naturals a partir de l’endemà de la publicació de l’extracte d’aquesta convocatòria al BOPT. L’Ajuntament de Móra la Nova, disposa d’un model normalitzat per tal efecte, podent emprar també el model d’instància genèric.

9. Termini de resolució i notificació.

Una vegada finalitzat el termini de presentació de sol·licituds, la Junta de Govern Local resoldrà la concessió dels ajuts en el termini de 4 (quatre) mesos.

Les peticions estimades, es notificaran únicament a través de la seva publicació en el taulell d’anuncis d’aquest Ajuntament, situat a l’Oficina d’atenció al Ciutadà (OAC) ubicada al carrer Major número 88 baixos i a la pàgina municipal www.moralanova.cat, sens perjudici que es puguin utilitzar addicionalment altres mitjans electrònics. Aquesta publicació substitueix a la notificació individual i té els mateixos efectes, d’acord amb l’article 45 de la Llei 39/2015,  Procediment Administratiu Comú de les Administracions Públiques.

Les peticions desestimades seran notificades individualment.

Aprovada la concessió de l’ajut per la Junta de Govern Local, es procedirà al seu pagament en el termini màxim de 6 (sis) mesos, mitjançant transferència al compte indicat en la sol·licitud.

En cas de devolució de l’abonament de l’ajut per canvi de domiciliació, cancel·lació del compte d’abonament o d’altres, i sense que el beneficiari ho hagi notificat a l’Ajuntament de Móra la Nova, es reduirà l’import a pagar amb les despeses generades per la devolució i la nova gestió d’abonament.

Transcorreguts tres mesos des de la presentació de les sol·licituds, sense haver-les resolt per causes no imputables a l’administració, s’entendran desestimades, d’acord amb l’article 124.1 f) del Reglament d’obres, activitats i serveis dels ens locals.

10. Indicació de si la resolució posa fi a la via administrativa, i en cas contrari, òrgan davant del qual s’ha d’interposar recurs d’alçada.

Contra la resolució de concessió o denegació, que posa fi a la via administrativa, es pot interposar recurs contenciós administratiu davant del Jutjat Contenciós Administratiu de Tarragona, en el termini de dos mesos a comptar des del dia següent al de la notificació.

Alternativament, i de forma potestativa, es pot interposar recurs de reposició davant la Junta de Govern local de l’Ajuntament de Móra la Nova, en el termini d’un mes a comptar des del dia següent a la notificació.

